 Proza - sf: - Triburi si cratere iX de Pestrea ion-Daniel poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Printesa... (Proza) > Melancolia... (Proza) > Melancolia... (Proza) > Melancolia... (Proza) > Trei yeti... (Proza) > Trei yeti... (Proza) > Trei yeti... (Proza) > Trei yeti... (Proza) > Trei yeti... (Proza) > Trei yeti... (Proza) > Trei yeti... (Proza) > Toamna cu... (Poezie) > Trei yeti... (Proza) > Triburi si... (Proza) > Matura... (Poezie) > Triburi si... (Proza) > Triburi si... (Proza) > Necunoscut ... (Poezie) > Triburi si... (Proza) > Triburi si... (Proza) > Triburi si... (Proza) > inflorirea... (Poezie) > Vechi episod... (Poezie) > Povara ... (Poezie) > Vara... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14110614 Triburi_si_cratere_iX' > Vizionari: 896 > Triburi si cratere iX proza [ stiintifico-Fantastica ] Jory Maniel Colectia: science fiction - - - - - - - - - - - - - - - - - - - - - - - - - de Pestrea ion-Daniel [apterix ] 2017-07-21 | | Jory se vantura prin curte, cu o mana ferma si alta bleaga la spate, echipat de scandal, in blugi retezati deasupra genunchilor, din care atarnau ate, si un tricou uzat cu mici gaurele, prin care se vedea pielea galbuie, si rotea in forul sau interior cateva planuri pentru restul zilei, ca circarii farfuriile la capatul unor betigase, foarte constient totusi de faptul ca ele vor fi deturnate de lucrurile care se impun de la sine, care-l vor disloca pe el din starea de gratie, din visare si plutire, si-l vor prabusi in abisul smotrului mecanic fara sfarsit. Ma pot astepta la orice din partea lor, socoti Jory. Mima absent un inspector sever si nesatisfacut, cu dreapta pe incheietura stangii, lipita de coccis, zona cozii, inclestata intr-o procedura de sugrumare pana la albire, fapt ce trada, dar nu era nimeni sa observe, incordarea matinala a omului ce descopera treptat puzderia de griji a zilei. Era fascinat ca trecerea Tiranovulpii nu lasase urme. Supla, eleganta, matasoasa, atacase scurt si precis si consumase tot. Jory cerceta cu atentie si greata anticipativa prin toate colturile, prin tufe si gramezi, temator ca va da peste vreo ciozvarta zdrentuita, un membru prea familiar sau tesuturi moi neidentificabile, poate un os sau mai multe, pe care fiara sa le fi scuipat, care sa-i fi ramas eventual in gat, o tibie, un femur, dar nu, cu exceptia unei pete maronii in gazonul un pic turtit, urmele micului dejun luat pe iarba lipseau. Tehnic, acesta a fost un picnic, calcula Jory. Nu asta fac toate carnivorele? Vaneaza si apoi tin picnic. La iarba verde. Doar ca nu e frugal, e satios, inecat in grasimi. O multime de maruntaie! Tiranovulpea a mancat doua inimi, doi ficati, doua creiere, patru rinichi, patru gonade, plamani si alte flecusteturi...Pe sfantul Curry! Ce liniste ar fi fost fara zgomotele emise de urechile sale! Cata chietudine inaccesibila lui in miezul acestei dimineti! Viata in balonul bucolic care era Gim Kermadecul, suspendat deasupra fierberii salbatice a imensitatii mlastinii Mustipal Ros, in vecinatatea metropolei Hipercity, tot mai alterata, avea inca secvente in care un soi de fericire relativa putea fi oarecum banuita, daca te straduiai inadins. in dreptul desisului de trandafiri, Jory se opri. Special ii lasase sa creasca inalti, ca sa fie vazuti din strada. Auzise ca asa castigi respect, ba chiar admiratie. Lumea te saluta zgomotos, lumea pastreaza distanta. Ce sa doresti mai mult? Din nefericire, tijele cu tepi si mecanismul cu rotite dintate al florilor, niste cupe sofisticate inutil, orificii vegetale din petale, despartite de elicele frunzelor, erau sufocate de panze albe care curgeau pe toate partile. E invazie de omizi, sau de paianjeni, socoti Jory. La o analiza mai atenta, cu o ramurica luata de pe gazon, cazuta din visinul smotocit de grauri, descoperi ca fantomatica invelitoare a trandafirilor nu era ce crezuse el, ci o substanta cleioasa si translucida, care batea spre alb, o depunere de vascozitati de sursa nestiuta, o pelicula varsata mai mult decat tesuta. Ce bizar! Chiar acesta e locul de unde a iesit si unde a disparut la loc mesterul dandy, cel cu piatra pe deget, zise Jory in forul sau interior. O voi lasa sa se usuce sub soarele fierbinte al amiezii, apoi am s-o curat...calcula el precis. Scarbit in mare masura, Jory parasi curtea catre bucatarie. Soarele turat la maxim picura ceara lui fierbinte in capul cui se afla la indemana. Pe cand depasea pragul primului spatiu acoperit, cel al camerei albe cu geamuri inalte, pe care o visase inainte sa existe si in care agoniza deseori cand avea cosmaruri, un loc incert, incat se intreba uneori, treaz, unde oare este, cand se afla acolo sau doar cand trecea, primi o senzatie vie din lumea fantomatica a mesterilor care, oricat de reala, pentru el nu putea fi altceva decat o iluzie, un semnal modulat dintr-o indepartata si ectoplasmatica mare cu fiintele ei acvatice in salopeta. O multime de molecule slab legate intr-o nemiloasa cumplita deriva, acesta e realul proclamat sus si tare de Piramida-Primarie, socoti Jory, iar efortul de a-l impune tuturor, prin gesturi si aratari, e fireste derizoriu. Pentru ei, mediul lexical era o enigma prea tare. Puteau in schimb sa-si bazaie dronele la nesfarsit, sa baraie, sa maraie, sa ciocaneasca si sa bubuie, asta era tot limbajul lor, al autoritatilor, si cateva fraze standard, ca niste limbi lipicioase de broasca, intinse dupa gaze. in rest, edificii ce defineau grotescul, institutii care procesau intocmai unor abatoare. Pe sfantul Curry! Ce carnaval de birocrati, ce irosire! zise Jory. O mare sansa chioara, sa fii bila care ricoseaza la nesfarsit din aceste sperietori fudule si perfide, care se lafaie in ignoranta. Omul e masina si masina e omul. Se confunda. Cat timp pumnul meu osos nu poate boti fetele lor metalice si patratoase, de mecanisme poluante care emana intruna aceleasi idei puturoase, ramane sa construiesc o lume alternativa, o realitate personala, care, mai ales, sa fie izolata complet de emanatiile sulfuroase ale acestor deversari toxice si esapamente ale asa-zisei Piramide. Ai bagat de seama, zise mintea lui catre el, in forul lor interior, cat de mult urca mercurul in termometrul intern al mizantropiei, atunci cand esti flamand? Jory statea in usa frigiderului de parca astepta pe cineva sa vina. Din interiorul luminat iesea o boare de frig electric. Vedea lucruri noi, despre care nu stia ce sa creada. O carafa albastra il atragea in mod deosebit, umpluta cu o substanta alba, poate un lichid. Lovi cu palma matahala inghetata, in lateral, urmarind sa provoace o tresarire. O unda de soc. in carafa insa, nicio miscare. E ceva solid, sau foarte vascos, calcula Jory. Nu indraznea sa guste. Din fericire, un raft mai jos, gasi chiftelute crocante din testudas marine, pescuite cu drona in marea Tenebrosa, foarte la sud, acolo unde domnea Hakupit. Aveau in compozitie, citi el, alge rosii iuti cultivate pe insula Berbecula. Jory aprecia foarte mult detaliile geografice si mai ales istorice pe etichetele alimentelor, care le ofereau o savoare literara. Pe sfantul Curry! Ce arome, ce gust de pulpa-marii, desavarsit! zise el. Fluxul subit de satisfactie si mineralele care-i intrara in sange, odata dezmortit aparatul digestiv, greoi si cam ruginit pe alocuri, ii vivificara mintea, care iesi in intervalul luminat din forul interior, si incepu sa despice firul in patruzeci si patru, cum ii era obiceiul. Degeaba te-ai tot invartit, tur dupa tur, prin curte, zise ea, sentimentul familiarului disparuse, anulat savant de mesteri, a caror menire este chiar asta, sa anuleze placutul, sa obnubileze familiarul, sa forteze fericitii indigeni la exil, sa introneze bastardul rege inospitalier al bizarului, care este noul in esenta lui, opus familiarului. La aceste vorbe, si la potopul care le urma, Jory simti o presiune in crestere sub tample, fluieratul de samovar al urechilor tot mai intens, si un embrion de durere ce incoltea rapid, undeva in centrul craniului. Asa ca renunta la ceaiul de mate si, spre jubilatia mintii sale, isi pregati infuzie de spori cafenii. Ca sa mearga ce mai ramasese din chiftelutele crocante si iuti de testudas. Apoi Jory reveni in camera lui, facu patul si incerca sa se apropie de masa la care scria. Foile cu imnul inchinat zeului din mlastina Jubatu, reprezentat in artele grafice ca un jaguar mare iubitor de apa, aproape amfibian, ce inota extraordinar si se hranea cu peste, erau multe dar goale, mazgalite si patate, indoite si ferfenitite, sifonate. Le numerotase pentru precizie si ordine, si stabilise o norma de zece file pe zi pana la trecerea traficantului de imnuri, in mai putin de o luna. individul nu primea manuscrise mai usoare de 800 de grame si avea reguli legate de calitatea hartiei, a cernelii, caligrafie, asezarea in pagina, detecta rapid greselile impardonabile de limba sau stil, stabilea meritul scrierii la o simpla frunzarire, si platea numai dupa confirmarea venita de la preotii care citeau zeului imnul, oficianti in centrala electrica ambroziaca unde Jubatu statea captiv. Masa de scris era aparata de un scut invizibil, o nava alien care se proteja de el printr-un camp de forta. Aglomerase pe ea cele mai placute obiecte unicat, recipiente ale egoului sau, care nu se multiplicau. Daca sufletul lui Jory ar fi fost un dulap cu sertare si rafturi, le-ai fi aflat acolo asezate frumos ca bibelourile in nemuritoarea vitrina: telefonul utilizat doar ca desteptator si recorder de ganduri, cerneala albastra, albastru-neagra, albastru-verde, neagra, si alta de culoarea cuprului, careia ii zicea uneori rosie, alteori maron, desi nu era nici una nici alta, apoi pipa cu trei tipuri de tutun, nordic, aromat, greu-duhnitor, sapte fotografii ale autorilor favoriti, pe care ii placea sa se laude ca ii citise integral, trei cutii cu noua stilouri de care se servea prin rotatie, din respect pentru calitatile lor, si un stilou mereu pe masa, trei dictionare, doua explicative si unul de sinonime, trei carti la care tinea mult, un mic roman pe care-l considera perfect, o culegere de povestiri desavarsit de sumbre, volumul cinci dintr-o saga, care el singur avea 1173 pagini si nu era ultimul, un chibrit urias de gratar pentru aprins cu succes pipa, o lampa ca o macara pe un santier parasit dar care functiona, ajustabila din articulatii, topurile cu hartie de scris, care insumau o mie de foi si cantareau cinci kilograme, cinci grame una, cele in lucru deschise in evantai, precum intrarea intr-un tunel inaccesibil. Acesta era intotdeauna momentul critic in care simtea atit de limpede interventia unei vointe straine asupra lui, intr-un mod intern si foarte insidios, o prezenta careia se obisnuise deja sa-i dea un nume, Dresorul, iar cand Dresorul se afla acolo, tentativa lui de a scrie era condamnata din fasa. Poate nu intamplator, multimea de lucruri care se impun de la sine si treburile care se cer facute in legatura cu acestea, deveneau un roi sonor si o agitatie fosforescenta ce invadau forul lui interior, fara sa-i lase o cale de scapare. ii ramanea sa se intrebe unde era mintea lui in aceste momente tragice si daca nu cumva ea era o colaboratoare a Dresorului, o tradatoare cu doua fete. De ajutat nu il ajuta, nici nu se arata vederii. Era ea oare un agent dublu, o cartita? Ori avea el un defect de care nu era constient, cauza trairilor si judecatilor bizare? Cand tragea linia obtinea o suma amara. Daca ragazul pe care-l avea la dispozitie era macinat in conflicte interne spontane, in contradictii si nedumeriri rudimentare, ce sansa sa aiba unul ca el cand marii mancatori de timp se vor arata la orizont? O! Maret Jubatu! Puternic vanator al apelor...nu era mai bine sa zica pescar? Dar sa numesti un zeu felina pescar, cum suna oare? Era bun maret, sau nu? Maret pare ca vine din mar, desi nu e asa, dar zeul e sensibil la aparente, la sugestii si umbre, maret, Jubatu sta in mar, rimeaza cu paduret, cotet, malaiet, ii scade din puteri, invalid! O! Grandios Jubatu! Puternic stapan al apelor, rege al ostroavelor! Grandios ducea cu gandul la odios, formidabil, evoca teama fapturilor mici din care se hraneau initial zeii, cand erau simple creaturi ale mlastinii si fugareau pe toti in toate partile, pana la a fi ridicati in rang de o secta sau alta. Da, grandios, odios! Clar adresarea asta il scarpina sub barba pe Jubatu. Jory rescria imnul pe ultimele pagini ale unui caiet vechi de retete, cu un creion expirat pe care una-doua, trebuia sa-l inmoaie in saliva ca sa lase urme vizibile. O! Protector al navigatorilor, tu, cel ce ai zdrobit hoardele ticalosului Hakupit! Ajuta-ma sa alung furnicile din piersic! Ultima parte ii venise in mod natural, dar nu se potrivea deloc cu spiritul imnului. Asemenea cereri marunte erau interzise. intoxicata de Dresor, fara indoiala, minte ii livra asa perle. Era o continuare stranie, efectul dresurii care cucerea atentia si o indrepta spre existente emergente. Nu era locul piersicului aici! Dar piersicul nu pleca din minte, se afla cu furnici cu tot in forul lui interior. Observase usoara fosforescenta, funda bicolora a coroanei, galbena cu verde, o epava a verii, cu trunchiul crapat de caderea crengilor sub greutatea fructelor, poate ruinat intr-un fel neclar de furnici, mai degraba nu, un halterofil cu bratele rupte de povara halterei de rod, un nefericit fructifer, de care uitase, sa-i fi pus proptele, daca i-ar fi pasat si ar fi judecat din timp. Era usor sa critici furnicile, care aveau intr-adevar musuroi la radacinile lui, si sa le acuzi c-ar fi planuit sfirsitul piersicului. Misunau in crapaturi, pe ramuri, pe fructe si frunze, fara a fi clar ce fac, ce cauta, ce filon au gasit, ce depozit exploateaza, si Jory nu se gandise o clipa sa le extermine, doar sa le mute in alta parte. Obosit de noua deturnare a bunelor sale intentii de la scrierea imnului, Jory se arunca in bratele patului, sa se inmoaie, caci de la postura precara si concentrare avea muschii amortiti si rigizi. Spera pe furis ca maleficul personaj al Dresorului, ce planase ca o rapitoare de zi peste intreprinderile lui, sa dispara. Acela fu momentul cand, naufragiat in reciful pernelor moi, auzi rapaitul de sticla al ploii, muscatura ei sonora din acoperis, sari din pat si privi afara, doar pentru a vedea dulceata galbena zaharisita care curgea din gogoasa insuportabila a soarelui. Pe sfantul Curry! Ciuli urechile si le orienta dupa zgomot. Aversa cadea pe camera de la strada, daca asa ceva era posibil. Deschise usa catre hol, curios si adulmecand din instinct dupa aer reavan. Calitatea sunetului se schimba, ce captau acum pavilioanele sale era un ciocanit, sacadat, departe de curgerea fluida si muzicala a ploilor. Toc-toc-toc, un ritm frant pe alocuri, ceva irational. Privi pe gaura cheii: miscari de umbre, o agitatie in fata luminii. Fereastra cu orhidee, acolo se intampla ceva: cineva lovea bizar in geam. Cu mare sfiala casca usa de-o palma, sa observe fenomenul. Vazu sau i se paru ca vede nenumarate picioare subtiri de cheratina, filamentoase, care clocoteau si se involburau furtunos. Tranti usa peste imaginea de cosmar. Picioarele i se bataiau din genunchi. Avea corpul de gelatina. Nu era ploaia. Era Miriapodul. | index 'pageview'); 